
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 76
                                                             din 29 martie 2018
       privind modificarea cotei – părţi din veniturile obţinute din închirierea/utilizarea de către terți

              a spaţiilor excedentare din unitățile de învățământ preuniversitar de stat aflate pe raza Municipiului 
                             Sighișoara, aprobată prin Hotărârea Consiliului Local Sighișoara nr. 35/28.02.2018

         Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 7.808/20.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 216/28.12.2017 privind aprobarea Regulamentului – cadru, caietului de sarcini, modelului de contract de închiriere, modelului de contract de utilizare temporară și a listelor de tarife în vederea închirierii și utilizării temporare a spațiilor excedentare din unitățile de învățământ preuniversitar de stat aflate pe raza Municipiului Sighișoara;                                                                                                             
Având în vedere prevederile Hotărârii Consiliului Local Sighişoara nr. 35/28.02.2018 privind stabilirea cotei - părți din veniturile obținute din închirierea/utilizarea de către terți a spațiilor excedentare din unitățile de învățământ preuniversitar de stat aflate pe raza Municipiului Sighișoara;

Având în vedere prevederile Legii nr. 1/2011 a educației naționale, cu modificările și completările ulterioare, cu precădere cele ale art. 112 alin. (2);

Având în vedere prevederile art. 123 alin. (1) și alin. (2) din Legea nr. 215/2001, legea administrației publice locale, republicată, cu modificările și completările ulterioare;

Având în vedere prevederile art. 858 - 865, art. 868 din Legea nr. 287/2009 privind Codul Civil, republicat, cu modificările și completările ulterioare;
Având în vedere prevederile art. 16 alin. (2) din Legea nr. 213/1998 privind bunurile proprietate publică, cu modificările şi completările ulterioare, conform cărora, în cazul în care contractul de închiriere se încheie de către titularul dreptului de administrare, acesta are dreptul să încaseze din chirie o cotă - parte între 20 - 50 %, stabilită, după caz, prin hotărâre a Guvernului, a consiliului judetean, a Consiliului General al Municipiului Bucureşti sau a consiliului local prin care s-a aprobat închirierea;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 7.810/20.03.2018, prin care se propune modificarea cotei - părți din veniturile obţinute de către unitățile de învățământ preuniversitar de stat aflate pe raza Municipiului Sighișoara, din închirierea/utilizarea de către terţi a unor spaţii excedentare aflate în administrare, aprobată prin Hotărârea Consiliului Local Sighișoara nr. 35/28.02.2018, îndeplinindu-se prevederile legale în acest sens;
            Având în vedere avizele favorabile ale tuturor comisiilor pe domenii de specialitate;
În baza art. 36 alin. (2) lit. „c” și „d”, alin. (5) lit. „a”, alin. (6) lit. „a”  pct. 1 şi alin. (9), art. 45 alin. (3), art. 115 alin. (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

     H O T Ă R Ă Ş T E:

Art. I. Se aprobă modificarea art. 1 din Hotărârea Consiliului Local Sighișoara nr. 35/28.02.2018, care va avea următorul conținut:

 ,,Art. 1. Se stabilește cota - parte de 50%, care se va acorda unităților de învățământ preuniversitar de stat aflate pe raza Municipiului  Sighișoara, din veniturile cu titlu de chirie, obţinute în anul 2018, din închirierea/utilizarea de către terţi, a spaţiilor excedentare din unitățile de învățământ preuniversitar de stat aflate pe raza Municipiului Sighișoara”. 

Art. II. Ca o consecință a modificării intervenită și prevăzută la art. I din prezenta se aprobă modificarea art. 2 din Hotărârea Consiliului Local Sighișoara nr. 35/28.02.2018, care va avea următorul conținut:

 ,,Art. 2. Cealaltă cotă - parte de 50% din veniturile cu titlu de chirie, obţinute în anul 2018, din închirierea/utilizarea de către terţi, a spaţiilor excedentare din unitățile de învățământ preuniversitar de stat aflate pe raza Municipiului Sighișoara, va constitui venit al Municipiului Sighişoara şi se va vira la bugetul local”.

 
Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului şi unitățile de învățământ preuniversitar de stat sighișorene.

 
Art. IV. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  1 ex. Arhitectul Șef;

  2 ex. Direcția Administrarea Patrimoniului;
  1 ex. Biroul Buget Contabilitate, Salarizare – Direcția Economică;

12 ex. unitățile de învățământ preuniversitar sighișorene.
22 ex. 

B.A.

